Połra1 dni tymu ciotka ze Niymiec sie mie zapytała, jak sie robi ajerkōniak. Joł niy wiedziōł, ale niyrozki dobrze je2 mieć pod rynkom Teściowoł i tak mi się przipōmniały te stare smaki. Pamiyntōm jak piyrwy moja Muter3 go robiōła i joł4 potyn- jeszcze mały bajtel5– tyn palec żech sie niyrozki tōnknōł6 w tyj misce abo gorku. Niy robi się go dugo7, ale ile sie potyn idzie pomaszkycić8. Yno dejcie pozōr9, żebyjście sie niy łożarli10 😉
Co potrza?
6 żōłtek
szklōnka cukru
125 g masła
cuker waniliowy (joł żech doł trocha gorzołki11 we ftoryj bōła12 zamoczōno laska wanilii)
jedna halba13 (czystyj)
Moja Teściowo gołdała,14 że masło trza uciyrać ze cukrym (i cukrym waniliowym) we ceramicznyj misce, ale joł je na to za zgniōły15 i żech to wciep do plastikowyj miski i włōnczōł mikser. Za chwila żech dociep16 tam żōłtka i miksowoł, aż cuker sie rozpuściōł- tak sie strasznie z tym niy smōlcie,17 bo jak przidzie gorzołka, to sie to jeszcze lepi rozpuści. Tera wlywejcie pomału ta halba i dali miksujcie. Spróbujcie, czy cuker sie dobrze łozpuściōł,18 a jak wszysko sie dobrze połōnczōło, to mogecie19 to jeszcze przecedzić bez20 sitko- żeby wychycić kołżdy niyrozpuszczōny kōnsek21 cukru- i idzie22 tyn ajerkōniak wlywać do flaszki abo jaki krauzy.23 Niyftorzi24 nojbarzi25 lubiōm, jak łon26 tak fajnie stwardnie we lodōwce i potyn idzie go wylizywać ze keliszka- jak udo Wōm sie go tam wlołć 😉 Bez to nawet lepi go wtedy trzimać we krauzie. Smacznego
1 kilka
2 jest
3 mama
4 ja
5 dziecko
6 zamoczyć
7 długo
8 rozkoszować
9 uważajcie
10 upili
11wódki
12 była
130,5 litra wódki
14 mówiła
15 leniwy
16 dorzucił
17 przejmujcie
18 rozpuścił
19 możecie
20 przez
21 kawałek
22 można
23 słoika
24 niektórzy
25 najbardziej
26 on
szl_Latn szl_Latn hun_Latn szl_Latn pol_Latn szl_Latn szl_Latn szl_Latn pol_Latn pol_Latn sag_Latn fin_Latn pol_Latn pol_Latn pol_Latn szl_Latn pol_Latn swh_Latn pol_Latn szl_Latn dan_Latn pol_Latn nld_Latn srd_Latn pol_Latn pol_Latn pol_Latn pol_Latn bjn_Latn pol_Latn plt_Latn pol_Latn pol_Latn fin_Latn